Мярка 2.”Инвестиции за преработка на селскостопански продукти на територията на МИГ Девин-Смолян.”
Мярката цели получаване на добавена стойност, чрез подкрепа за преработката и маркетинга на произведените селскостопански продукти, модернизация и въвеждането на иновации в производството на висококачествена, екологично чиста продукция и тяхната преработка в продукти с висока добавена стойност.
Финансирани проектни предложения в рамките на стратегията за ВОМР – 3 бр.
Обща стойност на сключените договори – 153 387,56 Евро
Минимален размер на общите допустими разходи за един проект -2500 евро
Максимален размер на общите допустими разходи за един проект -100 000 евро
Максимален размер на безвъзмездната финансова помощ един проект - 60 000 евро
Допустими кандидати:
Преработватели на селскостопански продукти, отговарящи на следните условия:
-физически или юридически лица,регистрирани по Търговския закон, Закона за кооперациите или други със специализирано национално законодателство;
-микро, малки и средни предприятия, дефинирани съгласно Закона за малките и средните предприятия, осъществяващи дейност по преработка на селскостопански продукти от най-малко 24 месеца без прекъсване преди подаване на проектното предложение;
-земеделски стопани, регистрирани по Закона за подпомагане на земеделските производители от най-малко 12 месеца преди кандидатстването за подпомагане и не са прекратявали своята дейност в този период.

Допустими дейности и разходи:
-дейности,свързани с преработката или маркетинг на селскостопански продукти;
-инвестиции в процеси и технологии за производство на продукти;
-изграждане,придобиване и модернизиране на сгради и др. недвижими активи;
-инсталиране на нови машини и оборудване;
-инвестиции в активи за съхранение, преработка,пакетиране,
охлаждане замразяване и сушене;
-специализирани транспортни средства за превоз на суровини и готова продукция,вкл.хладилни транспортни средства;
-внедряване на системи за управление на качеството;
-производство на енергия от възобновяеми енергийни източници за собствено потребление;
-инвестиции за постигане съответствие със стандартите на ЕС, вкл.пречиствателни съоръжения;
-инвестиции в софтуер,свързан с преработвателната дейност;
-оборудване на съоръжения за съхраняване, за оползотворяване на отпадъчни суровини и инсталации за пречистване на отпадъчни води;
-съпътстващи разходи, свързани с проектното предложение, извършени в процеса на подготовка и изпълнение на проекта.

